Dipolelosemmotwana tša Sesotho sa Leboa

Dipolelosemmotwana tša Sesotho sa Leboa

Sesotho sa Leboa se na le dipolelosemmotwana tše dintši kudu tšeo di balelwago go 30. Di hwetšagala kudu Limpopo, Mpumalanga, le Gauteng. Dipolelosemmotwana tše di amantšhwa kudu le ditšhaba tša go fapafapana tšeo di hwetšagalalo diprofenseng tša ka godimo. Ka ge ditšhaba di na le magoši, se se hlaloša gore dipolelosemmotwana tše di na le magoši. Dipolelosemmotwana di fapana go ya le ka fao medumo e hlabošwago, mantšu a go fapana mola le setšo se ka fapana ka bosona. Le ge phapano e le gona go mehuta ye ya polelo, gantši diboledi tša go tšwa mafelong a go fapana ebile di bolela dipolelosemmotwana tša go fapana di kgona go kwešišana le ge yo mongwe le yo mongwe a bolela polelosemmotwana ya gagwe. Krige, E. Jensen, and J. D. Krige The Realm of a Rain-Queen: A Study of the Pattern of Lovedu Society London: Oxford University Press, 1943.

Mamabolo history. https://repository.up.ac.za/bitstream/handle/2263/76077/letsoala_399_mamabolo_history_tribal_transcript_ns.pdf?sequence=2&isAllowed=y

 Mehuta ya dipolelosemmotwana tše dingwe 
Re na le dipolelosemmotwana tša go swana le Sepedi, Selobedu, Sepulana, Setlokwa, Sepai, Sekutswe, Sekone, Sentwana, Sekopa, Sehananwa, Sebirwa, Setswapo, Sekgaga, Seroka le tše dingwe. Ka dinako tše dingwe, o ka hwetša polelosemmotwana e na le mehutana ye mengwe ye e fapanego le ge e le polelosemotwana ye e bitšwago ka leina le tee. Go fa mohlala, Selobedu go na le sa thoko ya Tzaneen mola go na le sa Khethagoni. Go dio swana le Sepedi, go na le sa Ga-Masemola, Mphahlele le tše dingwe. Sesotho sa LeboaSa go kgahliša ke gore ba kgona go kwana ka leleme ge motho yo mongwe le yo mongwe a bolela leleme goba polelosemmotwana ya gagwe. Dipolelosemmotwana tše ka moka di phuthilwe ke polelosemmušo ya Sesotho sa Leboa seo se šomišwago sekolong, tša bongwadi, le kgašong ya bosetšhaba. 

Setensele:Dipolelosemmotwana
Setensele:Maleme
Setensele:Polelo
Setensele:Sepedi
Setensele:Sesotho sa Leboa
Setensele:Selobedu
Setensele:Sepulana
Setensele:Setlokwa
Setensele:Sepai
Setensele:Seroka
Setensele:Magoši
Setensele:Setšhaba
Setensele:Basotho ba leboa